GRADSKO VIJEĆE

KLASA:

URBROJ:

Karlovac,

PRIJEDLOG

Na temelju članka 15. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22), članka 54. Zakona o ustanovama („Narodne novine“ broj 76/93, 29/97, 47/99, 25/08, 127/19, 151/22), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članaka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst, 10/22) Gradsko vijeće Grada Karlovca je na \_\_ sjednici održanoj dana \_\_\_\_\_\_\_ 2023. godine donijelo sljedeći

ODLUKU

I

Daje se suglasnost na prijedlog izmjene i dopune Statuta Gradske knjižnice „Ivan Goran Kovačić“ kako stoji u tekstu koji se nalazi u privitku ove Odluke i čini njezin sastavni dio.

II

Ova Odluka objavit će se u Glasniku Grada Karlovca, a izvornik teksta Statuta neće se objaviti, nego će se pohraniti uz izvornik ove Odluke.

PREDSJEDNIK

GRADSKOG VIJEĆA GRADA KARLOVCA

Marin Svetić,

dipl. ing. šumarstva

O B R A Z L O Ž E NJ E

Gradska knjižnica „Ivan Goran Kovačić“ javna je ustanova u području kulture i obavlja djelatnost od interesa za Grad Karlovac i Karlovačku županiju. Osnivač Gradske knjižnice „Ivan Goran Kovačić“ je Grad Karlovac.

Izmjene i dopune Statuta izvršene su radi usklađenja poslovanja Gradske knjižnice s važećim podzakonskim aktima:

Sukladno Pravilniku o upisniku knjižnica (NN 78/20) Upisnik knjižnica vodi se u Nacionalnoj i sveučilišnoj knjižnici u Zagrebu.

Sukladno Standardu za digitalne knjižnice (NN 103/2021) dopunjuje se čl. 9 na način da se ističe da Knjižnica obavlja knjižničnu djelatnost koja osobito obuhvaća digitalizaciju knjižnične građe i izgradnju digitalnih zbirki te njihovu objavu na portalu Digitalne zbirke Gradske knjižnice "Ivan Goran Kovačić" Karlovac u skladu s važećim Standardom za digitalne knjižnice.

Sukladno Standardu za narodne knjižnice u RH (čl. 12. NN 103/2021) radi razvoja djelatnosti i programa rada Knjižnice dopunjuje se čl. 11 i uspostavlja izdvojeni odjel „Zelena knjižnica“. Gradska knjižnica „Ivan Goran Kovačić“ priprema otvorenje izdvojenog odjela „Zelena knjižnica“ u Javnoj ustanovi Aquatika – Slatkovodni akvarij Karlovac. Usluge tog odjela prvenstveno će biti namijenjene učenicima osnovnih i srednjih škola i turistima kako bi se poticao razvoj svijesti o iznimnoj biološkoj raznolikosti te istovremeno educiralo korisnike kroz literaturu i aktivnosti kako na održiv način koristiti iznimna prirodna bogatstva Hrvatske. U izdvojenom odjelu Zelene knjižnice korisnici će moći posuditi knjižničnu građu iz prirodoslovlja i dječju literaturu na temu zelenog održivog razvoja te sudjelovati u brojnim aktvnostima.

Čl. 16. i čl. 20. Statuta dopunjava se sukladno fiksnom tečaju konverzije 7,53450 = 1 EUR.

U skladu sa stavkom 1. članka 54. Zakona o ustanovama (NN 76/93, 29/97, 47/99, 25/08, 127/19, 151/22) donošenje statuta moguće je uz prethodnu suglasnost Osnivača, stoga se predlaže Gradskom vijeću davanje suglasnosti na izmjene i dopune Statuta kako stoji u prijedlogu ove Odluke.

PRIPREMILA

VODITELJICA ODSJEKA ZA PROČELNICA UPRAVNOG

KULTURU, TEHNIČKU KULTURU, ODJELA ZA DRUŠTVENE

SPORT I MLADE DJELATNOSTI

Irena Šegavić Čulig, mag. Draženka Sila-Ljubenko, prof.