GRADSKO VIJEĆE

KLASA: ……. PRIJEDLOG

URBROJ: ……

Karlovac, …...2023.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. i 97. Statuta grada Karlovca („Glasnik Grada Karlovca“ br. 9/21 – potpuni tekst i 10/22) Gradsko vijeće Grada Karlovca na ­­\_\_\_. sjednici održanoj dana \_\_\_\_\_ 2023. godine donijelo je

**ODLUKU**

**o izmjenama Odluke o postupku provođenja izbora za vijeća mjesnih odbora i gradskih četvrti**

Članak 1.

U Odluci o postupku provođenja izbora za vijeća mjesnih odbora i gradskih četvrti („Glasnik Grada Karlovca“ br. 3/09, 2/15) u članku 8. stavak 1. mijenja se i glasi:

„Liste za izbor članova vijeća predlažu političke stranke registrirane u Republici Hrvatskoj na dan stupanja na snagu odluke o raspisivanju izbora i birači“.

Članak 2.

U članku 42. riječi: “Ured državne uprave u Karlovačkoj županiji“ zamjenjuju se riječima: „Nadležno upravno tijelo u Karlovačkoj županiji“.

Članak 3.

U članku 47. riječi: “Ured državne uprave u Karlovačkoj županiji“ u odgovarajućem padežu zamjenjuju se riječima: „nadležno upravno tijelo u Karlovačkoj županiji“ u odgovarajućem padežu.

Članak 4.

Članak 51. briše se.

Članak 5.

Ova Odluka stupa na snagu osmoga dana od dana objave u „Glasniku Grada Karlovca“.

**GRADSKO VIJEĆE**

**PREDSJEDNIK**

**Marin Svetić, dipl.ing.šumarstva**

**DOSTAVITI:**

1. Ured gradonačelnika, ovdje
2. Ministarstvo pravosuđa i uprave,

Ulica grada Vukovara 49, 10 000 Zagreb

1. Predsjednik Gradskog vijeća, ovdje
2. Karlovačka županija, Upravni odjel za opću upravu

Križanićeva 11, Karlovac

1. Dokumentacija
2. Zapisnik
3. Glasnik Grada Karlovca
4. Pismohrana

**Obrazloženje**

Odlukom o postupku provođenja izbora za vijeća mjesnih odbora i gradskih četvrti („Glasnik Grada Karlovca“ br. 3/09, 2/15) uređuje se izbor članova vijeća mjesnih odbora i gradskih četvrti, tijela za provođenje izbora te njihove ovlasti, rokovi, postupak kandidiranja, zaštita izbornog prava, kao i druga pitanja važna za provedbu izbora za mjesnu samoupravu.

Ovom Odlukom o izmjenama Odluke o postupku provođenja izbora za vijeća mjesnih odbora i gradskih četvrti, vrše se usklađenja sa važećim Zakonom o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), kao i s važećim Zakonom o lokalnim izborima („Narodne novine“ br. 144/12, 121/16, 98/19, 42/20, 144/20, 37/21). Naime, sukladno izmjenama sustava državne uprave, ukinuti su Uredi državne uprave u županijama te su njihove poslove, pa tako i opći nadzor pravilnosti izbora članova vijeća mjesne samouprave, preuzela nadležna upravna tijela u županijama. Slijedom navedenog, potrebno je uskladiti predmetnu Odluku (izmjene članaka 42. i 47. Odluke) s važećim odredbama Zakona o lokalnoj i područnoj (regionalnoj) samoupravi. Članak 8. Odluke usklađen je sa Zakonom o lokalnim izborima, a koji Zakon ne predviđa ikakvo teritorijalno ograničenje u odnosu na djelovanje političkih stranaka registriranih u Republici Hrvatskoj pa je stoga bilo potrebno navedeni članak izmijeniti na način da se više ne traži da organizacijski oblici političkih stranaka koje predlažu kandidacijske liste moraju djelovati na području grada Karlovca. Također je potrebno brisati članak 51. Odluke o postupku provođenja izbora za vijeća mjesnih odbora i gradskih četvrti iz razloga što je u članku 3. stavka 2. iste Odluke, već uređeno pitanje trajanje mandata članovima vijeća mjesne samouprave.

Sve ostale odredbe Odluke o postupku provođenja izbora za vijeća mjesnih odbora i gradskih četvrti koje se ne mijenjaju ovom Odlukom, ostaju neizmijenjene.

Temeljem navedenog, predlaže se Gradskom vijeću Grada Karlovca donošenje Odluke o izmjenama Odluke o postupku provođenja izbora za vijeća mjesnih odbora i gradskih četvrti.

PROČELNICA

Dijana Kujinek, mag.nov.