|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, 2023. godine

P R I J E D L O G

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22) i članka 34. i 97. Statuta Grada Karlovca („Glasnik Grada Karlovca“ broj 9/2021-potpuni tekst i 10/2022) Gradsko vijeće grada Karlovca na \_\_\_ sjednici, održanoj dana \_\_\_\_2023. godine donosi

**O D L U K U**

o davanju suglasnosti na tekst Statuta ustanove „Kino Edison, multimedijski centar za

kulturno–turističke sadržaje“

Članak 1.

Daje se suglasnost na prijedlog Statuta ustanove „Kino Edison, multimedijski centar za kulturno–turističke sadržaje“, koji se nalazi u privitku ove Odluke i čini njezin sastavni dio.

Članak 2.

Ova Odluka objavit će se u Glasniku Grada Karlovca, a izvornik teksta Statuta neće se objaviti, nego će se pohraniti uz izvornik ove Odluke.

Članak 3.

Ova Odluka stupa na snagu osmog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić dipl. ing. šumarstva

OBRAZLOŽENJE

Gradsko vijeće Grada Karlovca je na 16. sjednici održanoj 27.10.2022. donijelo Odluku o osnivanju ustanove Kino Edison – multimedijski centar za kulturno – turističke sadržaje (dalje u tekstu Odluka).

Odluka je objavljena u Glasniku Grada Karlovca br. 18 od 31.10.2022. i stupila je na snagu 8 dana od objave u Glasniku. U okviru redovitog postupka Odluka je dostavljena 2.11.2022. nadležnom državnom tijelu, Ministarstvu kulture i medija u cilju provođenja nadzora nad zakonitosti Odluke. Ministarstvo kulture i medija se nije očitovalo te se odluka smatra zakonitom.

Temeljem odredbi čl. 18. Odluke, privremena ravnateljica mr. sc. Marijana Tomičić, dipl. pol. je podnijela prijavu za upis ustanove “Kino Edison, multimedijski centar za kulturno-turističke sadržaje” u Sudski registar ustanova.

Rješenjem Trgovačkog suda od 29.11.2022. Ustanova je upisana u registarski uložak s MBS 081480237.

Konstituirajuća sjednica upravnog vijeća održana je 15.02.2023.

Na istoj sjednici je usvojen prijedlog Statuta ustanove „Kino Edison, multimedijski centar za kulturno–turističke sadržaje”. Sukladno čl. 12. Odluke prijedlog Statuta se dostavlja na suglasnost Osnivaču.

Ustanova se osniva kao jedan od rezultata projekta “ITU – revitalzacija nekadašnjeg kina Edison u funkciji pokretanja integriranih turističkih programa u gradu Karlovcu. Projekt je sufinancirala Europska unija iz Europskog fonda za regionalni razvoj, Operativnog programa Konkurentnost i kohezija, ugovorom KK.06.1.1.17.0001. Vrijednost projekta je 1.033.366,68 EUR od čega je sufinanciranje 878.361,68 EUR (85%).

pročelnica Upravnog odjela

za razvoj grada i EU fondove

mr. sc. Marijana Tomičić, dipl. pol

Dostaviti:

1. Ustanova „Kino Edison, multimedijski centar za kulturno–turističke sadržaje“
2. Upravni odjel za razvoj grada i EU fondove Grada Karlovca, ovdje,
3. Ured gradonačelnika Grada Karlovca, ovdje,
4. Glasnik Grada Karlovca,
5. Pismohrana.